উওরবঙ্গে বিজেপি নেতারা মার খেলেন কেন? দলেই উঠছে প্রশ্ন

ওয়েব ডেস্ক : আর কয়েক মাস পর ভোট। তার আগেই নাগরাকাটায় বন্যা পরিস্থিতি দেখতে গিয়ে সোমবার আক্রান্ত হয়েছেন শিলিগুড়ির বিজেপি বিধায়ক শংকর ঘোষ(Shankar Ghosh) এবং বিজেপি সাংসদ খগেন মুর্মু (Khagen Murmu)। আর এ নিয়েই দলের মধ্যেই প্রশ্ন উঠছে, উওরবঙ্গের শক্ত ঘাঁটিতে কেন বিজেপি (BJP) নেতারা আক্রান্ত হলেন?? কেন কোনও প্রতিরোধ হলো না?? দলীয় কর্মীরা কোথায় ছিলেন?? বিশেষ করে, যে এলাকায় বিধায়ক ও সাংসদ আক্রমণের শিকার হলেন, সেই জায়গায় বিধায়ক এবং সাংসদ বিজেপির।

২৬-এর ভোটের আগে এই দৃশ্য এবং পরিস্থিতি দলের পক্ষে খুব খারাপ বলে মনে করছেন বিজেপির (BJP) কর্মী এবং একাংশ নেতারা।‌ সব চেয়ে বড় কথা রাজ্য সভাপতি শমীক ভট্টাচার্য (Samik Bhattacharya) এই ঘটনার সময় ওই এলাকায় ছিলেন। কিন্তু তাঁকে ঘিড়ে কোন প্রতিরোধ বা বিক্ষোভ হয়নি।

আরও খবর : উমা বিদায়ের ৮ দিন পর আরাধনা, ২০০ বছরের ‘সোনামতি কুম্ভরাণী’ পুজো

তবে শঙ্কর ঘোষ (Shankar Ghosh) এবং খগেন মূর্মূ (Khagen Murmu) উপর এই ঘটনা কেন হল? কোন কর্মী তাঁদের সঙ্গে ছিলেন না কেন? তা নিয়েও প্রশ্ন উঠছে দলের ভিতরে। পাশাপাশি, ওই এলাকার সাংসদ, বিধায়ক না হওয়া সত্বেও কার অনুমতি নিয়ে তাঁরা সেখানে গিয়েছিলেন?? তা নিয়েও দলের মধ্যে ইতিমধ্যে উঠে গিয়েছে একাধিক প্রশ্ন। বিজেপির বিধায়ক ও সাংসদের উপর এই হামলা কি ব্যক্তিগত কোন রাগ থেকে?? না কোনও রাজনীতির মোড়কে তৈরি করা হয়েছে? তা নিয়েও প্রশ্ন উঠতে শুরু করেছে।

রাজ্য বিধানসভা ভোটে উওরবঙ্গই বিজেপির (BJP) ভরসা। সেখানে নির্বাচনের কয়েক মাস আগে এই ভাবে সাংসদ এবং বিধায়ক মার খাচ্ছে! এই দৃশ্য দলের সংগঠনের বেহাল চেহারা দেখিয়ে দিচ্ছে বলে মনে করছে পুরোন দিনের বিজেপি নেতারা।